કર્ણાટકની ચૂંટણી પૂરી થતાં જ પેટ્રોલ અને ડીઝલના ભાવ રોજેરોજ વધી રહ્યા છે. કર્ણાટકમાં ચૂંટણીઓ પૂરી થઈ ગયા બાદ સરકારી ઓઈલ કંપનીઓ ઈન્ડિયન ઓઈલ કોર્પોરેશન (IOC), હિંદુસ્તાન પેટ્રોલિયમ કોર્પોરેશન લિમિટેડ (HPCL) અને ભારત પેટ્રોલિયમ કોર્પોરેશન લિમિટેડ (BPCL)એ 19 દિવસ બાદ સોમવારે ફરીથી દૈનિક આધાર પર પેટ્રોલ-ડીઝલની કિંમતમાં સંશોધનની શરૂઆત કરી દીધી. ત્યારથી અત્યાર સુધીમાં પેટ્રોલ 69 પૈસા પ્રતિ લીટર મોંઘુ થઈ ચૂક્યું છે, તેમાં આજનો 22 પૈસાનો વધારો પણ સામેલ છે. છેલ્લા 15 દિવસથી સ્થિર રહેલા પેટ્રોલ-ડીઝલના ભાવ 14મી મેથી જ વધવાના શરુ થઈ ગયા હતા. 13મી મેના રોજ પેટ્રોલનો ભાવ 73.75 રુપિયા હતો, જે 17મી મેના રોજ વધીને 74.43 રુપિયા પ્રતિ લિટર થઈ ગયો છે.